U Zagrebu sumnja na korona virus, rezultati još večeras

Dvoje muškaraca danas su zadržani u zagrebačkoj zaraznoj bolnici Dr. Fran Mihaljević zbog sumnje da su zaraženi korona virusom. Ministar zdravstva Vili Beroš potvrdio nam je ove informacije...

<p>Jedan hrvatski građanin koji je mjesec dana bio u Kini i koji je tamo bio bolestan i febrilan donio je ondje terapiju i stanje se bilo navodno popravilo. S obzirom na to da je po povratku u Hrvatsku počeo kašljati i bio subfebrilan, odmah je primljen u zagrebačku zaraznu bolnicu Dr. Fran Mihaljević gdje ga pregledavaju infektolozi te će ga po postupku staviti u izolaciju dok se ne provjeri je li zaražen korona virusom, kaže nam ministar Beroš te nastavlja: "Drugi slučaj je mladi državljanin Kine koji živi u Zagrebu no bio je kod majke u Belgiji, a majka je pak bila u Kini. Po povratku u Zagreb iz Belgije počeo je kašljati pa je također primljen u zaraznu bolnicu na pretrage. Majka inače nema nikakve simptome."</p><p>Naknadno smo dobili potvrdu da je državljanin Kine pušten kući jer je utvrđeno da nije zaražen korona virusom. Rezultati pretraga hrvatskog građanina stižu kroz nekoliko sati. </p><p>- Danas smo u bolnicu primili muškarca (38) kako bi se uklonila sumnja da je zaražen korona virusom. On se jučer poslijepodne vratio iz Kine no nije boravio u Wuhanu, nego na jugu zemlje i to u pokrajini gdje je zabilježeno 50-tak slučajeva zaraze. Iz Kine je u Zagreb stigao redovnom linijom preko Hong Konga i Pariza. Epidemiološka služba je prema protokolu započela nadzor te je u danas u epidemiološkom intervjuu muškarac naveo da kašlje i da ga boli grli bez povišene temperature, upućen je u našu kliniku kako bi se otklonila sumnja na zarazu korona virusom. Uzeti su potrebni uzorci te je u tijeku obrada. Je li pacijent zaražen ili ne, znat ćemo kroz nekoliko sati. Inače je dobrog općeg stanja pojasnila nam je prof. dr. sc. Davorka Lukas, dežurna liječnica u Klinici za infektivne bolesti.</p><p>Pitali smo je što je s drugim pacijentom kojeg je spomenuo ministar Beroš.</p><p>- Riječ je o belgijskom studentu koji prema mišljenju epidemiologa nema kriterije za sumnju na korona virusnu infekciju te nije zaprimljen u našu kliniku. Nema mjesta panici no moramo biti na oprezu zbog čega smo organizirani i u neprestanoj suradnji epidemiološkom službom HZZJ-a, rekla nam je dr. Lukas.</p><p><strong>Pogledajte video:</strong></p><p>Pitali smo ministra ima li ikakve informacije o šest Hrvata koji su u karanteni na kruzeru Diamond Princess.</p><p>- Prema dosadašnjim informacijama Ministarstva vanjskih poslova nitko od Hrvata na kruzeru za sada nije zaražen – rekao je Beroš. </p><p><em>Više informacija uskoro...</em></p>